મતદારયાદી સુધારણા કાર્યક્રમ તાજેતરમાં જ પૂર્ણ થયો હોઇ હવે તમામ ફોર્મની ચકાસણી હાથ ધરાઇ છે. હવે તમામ ફોર્મની જરૂર પડે સુનાવણી હાથ ધરાશે. ત્યારબાદ નામ મતદારયાદીમાં ઉમેરવાં કે દૂર કરવાં તેની કાર્યવાહી કરવામાં આવશે. ચૂંટણીપંચે મતદારયાદી સુધારવા સાથે દિવ્યાંગોનાં નામ અલગથી નોંધવા અને તેના માટે દરેક મતદાન મથક ઉપર રેમ્પ સહિતની સુવિધાઓ ઊભી કરવાનો આદેશ આપ્યો છે. શહેર અને જિલ્લામાં અત્યારની સ્થિતિએ ૧પ૦૦થી વધુ દિવ્યાંગ મતદારોની નોંધણી થયેલી છે.